लबरावदा में नवविवाहिता की संदिग्ध मौत, मायके वालों ने पति को पीटा
पूर्व में भी परिवार की दो महिलाएं कर चुकी आत्महत्या
भास्कर संवाददाता | धार
समीपस्थ गांव लबरावदा में महिला संध्या पति सुनील (20) की बुधवार को संदिग्ध मौत के बाद जिला अस्पताल परिसर में जमकर हंगामा हो गया। पोस्टमार्टम रूम परिसर में मायके वालों ने महिला के पति सुनील को दौड़ा-दौड़ा कर पीटा। उन्होंने संध्या की हत्या का आरोप लगाया। तहसीलदार ने पंचनामा बनाया। पुलिस ने मर्ग कायम कर मामला जांच में लिया।
महिला के गले में फांसी और हाथों में चोंट के निशान पाए गए हैं। इसी परिवार की दो महिलाएं पूर्व में भी आत्महत्या कर चुकी हैं। दोपहर में संध्या का शव लेकर उसका पति और ससुराल पक्ष के लोग ही पहुंचे थे। सूचना के बाद मायके वाले आए तो सुनील पर पिल पड़े।
मोबाइल पर बात करती तो मिनट गिनवा देते : संध्या की मां प्रेमबाई नि. चिकल्या और मामी अर्पणा ने बताया शादी के बाद से पति सुनील और परिवार वाले प्रताड़ित करते रहते थे। संध्या फोन पर बात भी करती तो मिनट गिनवा देते थे कि इतनी देर बात की। सौतेली सास ममताबाई पर भी प्रताड़ना के आरोप लगाए।
ऐसे खानदान में बेटी नहीं देना चाहिए : संध्या के परिजन ने कहा कि परिवार में पहले भी दो महिलाएं आत्महत्याएं कर चुकी हैं। हर बार ये लोग पैसा खिलाकर मामला दबा देते हैं। इनके खानदान में लड़की देना ही नहीं चाहिए।
...इधर एफआईआर से गुस्साए युवक ने पत्थर मार चार लोगों को घायल किया
नवविवाहिता की संदिग्ध मौत पर परिजन फफक पड़े।
संध्या पाटीदार
hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva